לני קרביץ

לאונרד אלברט "לני" קרביץ (באנגלית: Leonard Albert "Lenny" Kravitz; נולד ב-26 במאי 1964) הוא זמר-יוצר, מפיק מוזיקלי ושחקן אמריקאי ממוצא יהודי. זכה ארבע פעמים ברציפות בפרס הגראמי להופעת הרוק הטובה ביותר בשנים 1999–2002.

ביוגרפיה
לאונרד אלברט קרביץ נולד במנהטן, ניו יורק. בנם היחיד של השחקנית רוקסי רוקר (1929–1995), שמוכרת בשל כיכובה בסיטקום משנות השבעים "משפחת ג'פרסון", ושל מפיק הטלוויזיה ברשת NBC סיי קרביץ (1924–2005). אמו באה ממשפחה נוצרית מאיי בהאמה, ממוצא אפרו-אמריקאי. אביו צאצא ליהודי אוקראינה. מצד אמו, קרביץ הוא בן דודו השני של מגיש מזג האוויר בטלוויזיה אל רוקר, כיוון שהסבים שלהם היו אחים. הוא נקרא על שם דודו, לאונרד מ' קרביץ, שנהרג בפעולה במלחמת קוריאה בגיל 19 בעת שבלם לבדו התקפה סינית ואיפשר ליתר המחלקה לסגת בבטחה. קרביץ גדל באפר איסט סייד בבית הוריו ובסופי שבוע אצל סבתא בסי בשכונת בדפורד-סטייבסנט בברוקלין.

בצעירותו עברו הוריו לקליפורניה, שם לימד את עצמו לנגן בגיטרה, גיטרה בס, תופים ופסנתר. הוא למד פיתוח קול, והופיע בבית ספרו תחת שם הבמה "רומאו בלו" ("רומיאו הנוגה" או "רומיאו הכחול") בעקבות השפעתו מהזמר פרינס. בין חבריו של הוריו נמנו אמני ג'אז רבים, ביניהם אלה פיצג'רלד ומיילס דייוויס.

קרביץ לא גדל בסביבה דתית. לאחר חוויה רוחנית שחווה בגיל 13, החל להתפלל בקביעות ונעשה נוצרי אל-זרמי (ללא כנסייה ספציפית). קרביץ הוא מאמין אדוק. הוא כתב אלבום בשם "Baptism", ואף קעקע "My Heart Belongs to Jesus Christ" על גבו.

קרביץ הוא טבעוני. בריאיון ב-2020 סיפר כי חלק עיקרי מהתזונה שלו מגיע מפירות וירקות שהוא מגדל בגינה שלו.
 קריירה 
 מוזיקה 
קרביץ החל להקליט את אלבומו הראשון, "Let Love Rule", בעצמו ב-1985, שהוא מנגן בכל הכלים. אביו שילם עבור אולפן ההקלטות. באותה תקופה הוא הושפע רבות מאמני הנשמה והרוק הקלאסי, כמו ג'ימי הנדריקס, הביטלס, לד זפלין, בוב מארלי וסטיבי וונדר. באוקטובר 1988, לאחר שסיים את רוב ההקלטות, קרביץ פנה לחברו סטיבן אלביס סמית', ששימש כמנהל מוזיקלי בסדרת הספין-אוף של "המופע של קוסבי" בכיכובה של אשתו ליסה בונה, "עולם אחר". סמית' עבד גם עם אמו של קרביץ בסיטקום המצליח "הג'פרסונים". קרביץ דחק בסמית' לנהל את הקריירה שלו ולסייע לו במציאת חוזה הקלטות. לאחר פחות מחודש של חיפושים, חמש חברות תקליטים (וורנר ברוס, אלקטרה, גפן, קפיטול ווירג'ין) היו במלחמת הצעות מחיר על האלבום. בסופו של דבר, נחתם חוזה עם חברת התקליטים "וירג'ין רקורדס". האלבום יצא לאור בספטמבר 1989 זכה להצלחה מסחרית בינונית, אך נכנס לרשימת 100 האלבומים הטובים של אותה שנה בארצות הברית.  

קרביץ זכה בהכרה בינלאומית ב-1990, כאשר מדונה ביצעה את השיר אשר כתב, "Justify My Love". אלבומו השני, "Mama Said", שיצא בשנת 1991, הגיע לרשימת 40 המקומות הראשונים במצעד השנתי של ארצות הברית. הסינגל הבולט מהאלבום הזה היה "It Ain't over till it's over" שהגיע למקום השני במצעד השנתי. באלבום זה הופיע גם שון לנון, בנו של ג'ון לנון, בהקלטת בכורה. 

ב-1993 יצא אלבומו השלישי "Are You Gonna Go My Way", בגינו זכה בשנת 1994 בטקס פרסי המוזיקה הבריטית בפרס לאמן הבינלאומי הטוב ביותר. השיר "Are You Gonna Go My Way" זכה בפרס לקליפ הטוב ביותר לזמר זכר. האלבום היה אחד המצליחים של קרביץ. שיתוף הפעולה המפורסם ביותר של קרביץ בשיר זה היה עם המוזיקאי והגיטריסט לשעבר של להקת ההארד רוק Guns N' Roses, סלאש. שיר נוסף באלבום זה היה "Believe".

ב-1995 יצא האלבום הרביעי של קרביץ "Circus" שזכה להצלחה מועטה.

ביציאת אלבומו החמישי אשר נקרא "5" ב-1999, התחיל קרביץ להשתמש יותר בכלי נגינה אלקטרוניים כגון סינתיסייזר וכלים אחרים של מוזיקה אלקטרונית. להיטו הגדול ביותר מאלבום זה היה "Fly Away", שהגיע למקום ה-12 במצעד השנתי בארצות הברית, אך זכה להצלחה בקרב הקהל ובקרב חברות פרסום. השיר הפך לאחד השירים המסמלים את החופש ואת התעופה. עבור אלבום זה זכה בפרס גראמי עבור אמן הרוק הטוב ביותר.

גרסת הכיסוי שלו לשיר של להקת "הנחש מי?" (The guess who?) לשיר "American Woman" זיכתה אותו בפרס גראמי לשיר הטוב ביותר לזמר לשנת 2000.
באותה שנה הוציא את אלבום הלהיטים הראשון שלו "Greatest Hits", שהיה לאלבום הנמכר ביותר שלו אי פעם.

באוקטובר 2001 הוציא את האלבום "Lenny", שהסינגל "Dig in" מתוכו הצליח במצעדים בארצות הברית ובבריטניה, אך הצליח הרבה יותר ברחבי העולם ובעיקר במדינות לטיניות.
ב-2003 קרביץ עבד עם מייקל ג'קסון על השיר "יום אחר".

במאי 2004 יצא האלבום השביעי של קרביץ "Baptism".

בפברואר 2008 הוציא קרביץ את אלבומו השמיני " It Is Time For A Love Revolution" שאותו הוביל הלהיט "I'll Be Waiting". קרביץ הקליט את האלבום בניו יורק, בהאמס, מיאמי, פריז ובברזיל. קרביץ אף סימפל את עצמו בשיר "Will You Marry Me" כאשר הוא משתמש בהקלטות מתוך אלבומו "Are You Gonna Go My Way" מ-1993.
קרביץ הוציא שני סינגלים נוספים מן האלבום – "Love Love Love" ו-"Dancin' Till Dawn".

באפריל 2009 הוציא קרביץ גרסת 20 שנה מיוחדת לצאת אלבומו הראשון "Let Love Rule". האלבום המחודש כולל גרסאות חדשות לכל הסינגלים שיצאו מן האלבום, דיסק עם גרסאות חיות של שירי האלבום, גרסאות דמו שלא יצאו לאור מעולם, וספרון בן 25 עמודים.

אלבומו ה-9 של קרביץ "Black And White America" יצא באוגוסט 2011. הסינגל הראשון מתוכו "Come On Get It", שימש כשיר פתיחת העונה של ליגת ה-NBA ברשת הטלוויזיה האמריקאית TNT. הסינגל השני והמוביל מתוך האלבום הוא שיר הסול-רוק "Stand".

באוקטובר 2012 היה אמור להופיע בישראל, אך ביטל את ההופעה בעקבות הקדמת צילומי סרט בהשתתפותו.

בשנת 2015 הופיע קרביץ יחד עם קייטי פרי במחצית סופרבול XLIX, הופעה זו היא הופעת המחצית הנצפית בהיסטוריה. בשנת 2020 התארח בחידוש לשירם של להקת הרוק אואזיס "stop crying your heart out".

ב-12 במרץ 2024 קיבל כוכב בשדרת הכוכבים של הוליווד. באוגוסט של אותה השנה, פורסם שקרביץ יופיע בטקס פרסי הווידאו קליפים של MTV לשנת 2024, שיתקיים ב-11 בספטמבר 2024 בניו יורק ויחזור להופיע בטקס לראשונה מזה יותר מ-25 שנים.

 משחק 
בשנת 2009 שיחק קרביץ בתפקידו המשמעותי הראשון בהוליווד בסרט הדרמה "פרשס" את ג'ון מק'פיידן, האח שמתיידד עם הנערה במצוקה פרשס ג'ונס (גבורי סידיבי).

בשנים 2012 ו-2013 שיחק קרביץ בסדרת סרטי "משחקי הרעב" בתפקיד סינה, הסטייליסט של גיבורת הסרט, קטניס אוורדין.

במהלך 2024, הופיע קרביץ בהופעת קמע קצרה בסרט "צאי מזה" של בתו, זואי קרביץ, בו הוא נראה בסרטון אינסטגרם כשהוא מתאמן בחדר כושר.

 חיים אישיים 
לאחר שנתיים של היכרות, ב-16 בנובמבר 1987 נישא לשחקנית ליסה בונה, ביום הולדתה ה-20. בשנת 1988 נולדה לזוג ילדה, השחקנית והזמרת זואי קרביץ. ב-1991 קרביץ ובונה נפרדו, וב-1993 התגרשו.

קרביץ היה בזוגיות עם הזמרת והשחקנית הצרפתייה ונסה פאראדי בשנים 1992–1996, עמה גם שיתף פעולה מוזיקלית. הוא כתב והפיק את האלבום הראשון שלה באנגלית, שנקרא על שמה, "Vanessa Paradis". 

הוא החל לצאת עם הדוגמנית הברזילאית אדריאנה לימה בשנת 2001, והם התגוררו יחד לפני שהתארסו בשנת 2002. האירוסים בוטלו באפריל 2003. לאחר מכן יצא במשך זמר קצר ואף התארס לשחקנית האוסטרלית ניקול קידמן בשנים 2003–2004.

דיסקוגרפיה
 אלבומי אולפן 
 Let Love Rule – 1989
 Mama Said – 1991
 Are You Gonna Go My Way – 1993
 Circus – 1995
 1998 – 5
 Lenny – 2001
 Baptism – 2004
 It Is Time For A Love Revolution – 2008
 2011 – Black And White America
 2014 – Strut
 2018 – Raise Vibration
 2024 – Blue Electric Light

 אלבומי להיטים 
 Greatest Hits – 2000

 מיני-אלבומים 
 1994 – Spinning Around Over You
 1995 – Is There Any Love in Your Heart

 פילמוגרפיה 
 קולנוע 
שנהסרטתפקידהערות1998ראגרטס: הסרטתינוק שרק נולדדיבוב2001זולנדרבתפקיד עצמו2007הפרפר ופעמון הצלילה2009פרשסהאח ג'ון2012משחקי הרעבסינה2013משחקי הרעב: התלקחותהמשרתג'יימס הולוואי2016זולנדר 2בתפקיד עצמוללא קרדיט2022חתונה אש!שון2024צאי מזהעצמוהופעת קמע2025Opusמעריץ של מורטיTBACutmanאמריטThe Trainer

 טלוויזיה 
שנהסדרהתפקידהערות2002משפחת סימפסוןבתפקיד עצמודיבוב; פרק: "How I Spent My Strummer Vacation"2004Rebeldeפרק: "Capítulo 1"2010הפמליהפרק: "Tequila and Coke"2016דברים טובים יותרמר טרובלודפרק: "Brown"סטאררולנד קריין2 פרקים

 פרסים ומועמדויות 
פרסשנהקטגוריהעבורתוצאהמקורפרס גראמי1994שיר הרוק הטוב ביותר"Are You Gonna Go My Way"הביצוע הקולי הטוב ביותר של גבר בשיר רוק1996"Rock and Roll Is Dead"1999"Fly Away"2000"American Woman"2001"Again"שיר הרוק הטוב ביותר2002הביצוע הקולי הטוב ביותר של גבר בשיר רוק"Dig In"2004"If I Could Fall In Love"פרס NAACP Image2009שחקן המשנה הטוב ביותר בסרט קולנועפרשס2013משחקי הרעבפרס המוזיקה האמריקאית2002זמר הפופ/רוק הטוב ביותרפרס המוזיקה הבריטית1994אמן סולו בינלאומיפרס הווידאו קליפים של MTV1990האמן החדש הטוב ביותר בקליפ"Let Love Rule"1993הקליפ הגברי הטוב ביותר"Are You Gonna Go My Way"הבימוי אמנותי הטוב ביותר1999הקליפ הגברי הטוב ביותר"Fly Away"קליפ הרוק הטוב ביותר2001הקליפ הגברי הטוב ביותר"Again"2019קליפ הרוק הטוב ביותר"Low"2024"Human"2025"Honey"פרס בחירת הילדים של ניקלודיאון1998המדבב האורח הטוב ביותר בסרט אנימציהראגרטס: הסרטפרס המוזיקה של בילבורד1993שיר האלבום רוק מוביל"Are You Gonna Go My Way"אמן אלבומי רוק מובילאמן רוק מודרני מוביל1999זמר הוט 100 המובילשיר רוק מיינסטרים מוביל"Fly Away"2001זמר מובילזמר מוביל במצעד בילבורד 200פרס הסרטים והטלוויזיה של MTV2012צוות השחקנים הטוב ביותרמשחקי הרעבפרס המוזיקה של MTV אירופה1995הזמר הטוב ביותרהרוק הטוב ביותר2002ההופעה החיה הטובה ביותרהזמר הטוב ביותרפרס המוזיקה של פרדריק1998האלבום הזר הטוב ביותר5פרס גילדת שחקני המסך2009ההופעה הטובה ביותר של צוות שחקנים בסרט קולנועפרשס2013המשרתפרס איגוד מבקרי הקולנוע האמריקאי2009הרכב המשחק הטוב ביותרפרשס2013המשרתפרס בחירת הנוער2000מוזיקה נבחרת: זמר20012003אייקון אופנה נבחר: גברפרס Black Reel2009האנסמבל הטוב ביותרפרשסשחקן המשנה הטוב ביותרפרס המוזיקה של NRJ2009זמר השנה הבינלאומי2014פרס לשם כבוד

 קישורים חיצוניים 





 דליה בן ארי, לני קרביץ: "גרתי במכונית, ישנתי במרתפים על הרצפה. הרחובות היו האוניברסיטה שלי", באתר את, 8 ביוני 2021

הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה יהודים אמריקאים
קטגוריה:זמרים-יוצרים אמריקאים
קטגוריה:זמרים-יוצרים יהודים
קטגוריה:זמרי רוק אמריקאים
קטגוריה:זמרי רוק יהודים
קטגוריה:מפיקים מוזיקליים אמריקאים
קטגוריה:מפיקים מוזיקליים יהודים
קטגוריה:יהודים זוכי פרס גראמי
קטגוריה:זוכי פרס המוזיקה האמריקאית
קטגוריה:זוכי פרס המוזיקה הבריטית
קטגוריה:טבעונים יהודים אמריקאים
קטגוריה:רב-נגנים
קטגוריה:מוזיקאי רוק
קטגוריה:פסנתרנים יהודים אמריקאים
קטגוריה:גיטריסטים אמריקאים
קטגוריה:גיטריסטים יהודים
קטגוריה:גיטריסטי רוק
קטגוריה:מתופפים אמריקאים
קטגוריה:מתופפים יהודים
קטגוריה:מלחינים יהודים אמריקאים
קטגוריה:נגני כלי הקשה
קטגוריה:אמריקאים ממוצא רוסי-יהודי
קטגוריה:אמריקאים ממוצא אוקראיני-יהודי
קטגוריה:אמני אטלנטיק רקורדס
קטגוריה:זוכי פרס הווידאו קליפים של MTV: אישים
קטגוריה:במאי וידאו קליפים אמריקאים
קטגוריה:במאי וידאו קליפים יהודים
קטגוריה:אמני וירג'ין רקורדס
קטגוריה:יהודים אפרו-אמריקאים
קטגוריה:אמריקאים שנולדו ב-1964